31/07/2013 | Administración LocalMunicipal
Arzúa
Aprobación definitiva de ordenanza fiscal

ANUNCIO DE APROBACIÓN DEFINITIVA DA ORDENANZA FISCAL REGULADORA DA TAXA POR UTILIZACIÓN DE LOCAIS MUNICIPAIS EN HORARIO NOCTURNO O Concello Pleno, en sesión celebrada o día 31.05.2013, aprobou provisoriamente a Ordenanza fiscal reguladora da taxa por utilización de locais municipais en horario nocturno. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza fiscal citada, adoptado en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Co fin de darlle cumprimento ao principio constitucional de publicidade das normas e dacordo co disposto no artigo 17.4 do citado Real decreto lexislativo 2/2004, publícase agora o acordo de aprobación definitiva, así como o texto íntegro da ordenanza fiscal modificada no seguinte sentido: “Primeiro. –Aprobar provisionalmente a Ordenanza fiscal reguladora da taxa por utilización de locais municipais en horario nocturno. Segundo. –Expoñer ao público o expediente íntegro que dou lugar á adopción deste acordo, no taboleiro de anuncios da Casa do Concello e no Boletín Oficial da Provincia, durante o prazo de trinta días hábiles, dentro dos cales os interesados poderán presentar as reclamacións que estimen oportunas. Terceiro. –Considerar elevado a definitivo o acordo de aprobación provisional da referida ordenanza, para o suposto de que non se presenten reclamacións durante o período de exposición pública. Cuarto. –No anterior suposto (de aprobación tácita) publicarase integramente, no Boletín Oficial da Provincia, tanto o texto da referida ordenanza, así como a parte dispositiva do acordo de aprobación da mesma. Entrando en vigor esta ordenanza cando se leve a cabo a publicación íntegra da mesma no Boletín Oficial da Provincia”. ORDENANZA FISCAL REGULADORA DA TAXA POR UTILIZACIÓN DE LOCAIS MUNICIPAIS EN HORARIO NOCTURNO Artigo 1.–CONCEPTO. En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, e artigo 81 da Lei 5/1997, do 22 de xullo, da administración local de Galicia, o Concello de Arzúa establece a taxa por utilización privativa ou aproveitamento especial por parte de persoas físicas ou xurídicas, dos locais e instalacións municipais existentes no municipio, para pasar a noite. Os locais a utilizar serán as instalacións deportivas municipais, os albergues de titularidade municipal e os locais sociais ou outras instalacións. Artigo 2.–FEITO IMPOÑIBLE. Constitúe o feito impoñible a utilización dos locais municipais existentes no municipio para pasar a noite co cumprimento das normas de uso de cada unha das instalacións. A alcaldía determinará as tempadas anuais nas que se poderá facer uso das devanditas instalacións para esta finalidade. Artigo 3.–SUXEITO PASIVO. Son suxeitos pasivos da taxa en concepto de contribuíntes as persoas físicas ou xurídicas e as entidades as que se refire o artigo 35.4 da Lei xeral tributaria que soliciten, provoquen ou que no seu interese redunden as prestacións a que se refire a presente ordenanza. Artigo 4.–RESPONSABLES. Responden solidariamente das obrigas tributarias do suxeito pasivo as persoas físicas e xurídicas a que se refiren os artigos 42 e 43 da LXT. Artigo 5.–BASE IMPOÑIBLE E COTA TRIBUTARIA.1.–A cota tributaria será a resultante de aplica-las seguintes tarifas: A) Por utilización dos locais municpais mencionados para pernoctar: 3 € por persoa. Artigo 6.–NORMAS DE XESTIÓN. Os grupos de persoas que desexen utilizar os locais ou instalacións municipais para pernoctar, deberán efectuar a reserva con carácter previo. Para efectuar a reserva esíxese un mínimo de 25 persoas por grupo. Xunto coa reserva deberán efectuar, cunha antelación mínima de 10 días, o pagamento da taxa por un importe equivalente á cantidade resultante de multiplicar a cota tributaria (3 €) polo número total de membros do grupo. O xustificante de pagamento remitirase ao Concello por fax, correo electrónico ou outro medio facilitado polo Concello. Logo de comprobarse polo servizos municipais a solicitude de reserva e a realización do correspondente pagamento, autorizarase a pernocta para o día ou días solicitados. Poderán solicitarse dúas noites por grupo de persoas. O horario permitido de estancia será dende as 16.00 horas dun día ás 8.00 horas do día seguinte. Unha vez feita a reserva en ningún caso procederá a devolución do importe satisfeito por esta taxa se por causas non imputables á Administración o número de persoas que pernoctan é inferior ao indicado na correspondente reserva. As persoas que non efectúen a reserva con carácter previo, e sempre que a dispoñibilidade das instalacións permita o acceso, deberán efectuar o pagamento da taxa no momento da entrada no local ao que se refire a presente ordenanza, a partir das 16.00 horas. No momento de acceso á instalación expedirase un ticket aos usuarios. Pola tesourería municipal poderá expedirse unha carta de pago, a cal será solicitada previamente indicando todos os datos (NIF ou DNI, nome e apelidos, razón social, dirección de envío, etc). Artigo 7.–INFRACCIÓNS E SANCIÓNS. En materia de infraccións e sancións estarase ao disposto no título IV da Lei 58/2003, do 17 de decembro, xeral tributaria. DISPOSICIÓN DERROGATORIA A presente ordenanza deroga a anterior ordenanza fiscal da taxa pola pola utilización de locais municipais en horario nocturno, cuxa aprobación definitiva foi publicada no BOP o 22/12/2007. DISPOSICIÓN FINAL A presente ordenanza foi aprobada polo Pleno da Corporación e entrará en vigor ao día seguinte da súa publicación no Boletín Oficial da Provincia, permanecendo en vigor ata a súa modificación ou derogación posterior. Arzúa, 23 de xullo de 2013. O alcalde Asdo.: José Luis García López